આઇપીસીની ધારા ૩૭૭ પરના સુપ્રીમ કોર્ટના ચુકાદાનો પ્રત્યાઘાત આપતાં આરએસએસએ જણાવ્યું હતું કે, સજાતીયતા અપરાધ નથી. સંઘના પ્રચાર પ્રમુખ અરુણ કુમારે એક નિવેદનમાં જણાવ્યું હતું કે, સુપ્રીમ કોર્ટના ચુકાદાની જેમ અમે પણ સજાતીયતાને અપરાધ ગણતા નથી. જોકે અમે સમલિંગી લગ્નોની તરફેણમાં નથી. સંઘનું પહેલેથી વલણ રહ્યું છે કે, અમે ગે મેરેજ અને સમલિંગી રિલેશનશિપને કુદરત વિરુદ્ધનું કૃત્ય ગણીએ છીએ.